ACADEEMIKUTE UUS SINGEL “ARMASTAN, USUN JA LOODAN”
Ansambel Acadeemikud andis välja uue singli “Armastan, usun ja loodan”. Laul räägib sellest, kuidas igatsus kipub hinge ka kõige tugevamatel inimestel.
“Alati ootad, et läinud tuleb tagasi või olnut saab muuta,” kommenteeris kollektiiv. “Kuid reaalsus on see, et kõik mis olnud, ongi olnud ja mis läinud, see ongi läinud- jääb mälestustesse vaid hea. Ja vahel üksi olles mõtled sellele heale, tunned hetkelist härdust, kuid peatselt saabub rõõm hinge ja muie näole – sa armastad, usud ja loodad.”
Laulu viisi ja sõnade autoriteks on ansambli Acadeemikud liikmed. Lugu salvestati Studio89-s ning selle miksimise ja masterdamise eest vastutas Franck Reisner.